Wilhelm Steinitz

Wilhelm Steinitz (født 17. mai 1836, død 12. august 1900) var en sjakkspiller og den første offisielle verdensmesteren mellom 1886 og 1894. Han kom fra Praha og var av jødisk familie. Senere bosatte han seg i England og endret da navnet sitt fra Wilhelm til William. Mot slutten av livet flyttet han med sin kone til USA.

Han er ansett som en av de første vitenskapelige sjakkteoretikerne med en analytisk tilnærming til sjakkspillet. Litt spøkefullt ble han kalt «en liten mann med store ideer». (Han var kort av vekst.) Hans etterfølger som verdensmester, Emanuel Lasker, sa at han hadde lært mye av Steinitz, og at han slo Steinitz i verdensmestermatch fordi han hadde benyttet Steinitz' egne teorier.

Steinitz' teorier var primært preget av å være posisjonsspill, der man ikke primært søkte etter raske angrep, men å dyrke små fordeler. Han anså sunt forsvarsspill for å være mer effektivt enn angrepsspill.

 Referanser 

 Eksterne lenker 

 Artikkel Steinitz, Wilhelm fra Nordisk familjebok

Kategori:Østerrikske sjakkspillere
Kategori:Verdensmestere i sjakk
Kategori:Problemkomponister
Kategori:Personer fra Praha
Kategori:Fødsler i 1836
Kategori:Dødsfall i 1900